ลือกระหึ่ม! JAS จ่อเทกฯ SIMAT ดันราคาพุ่งแรง 2 วันติด
ลือกระหึ่ม! JAS จ่อเทกฯ SIMAT ดันราคาพุ่งแรง 2 วันติด
7 มี.ค. 2560

แหล่งข่าวจากวงการ “การเงิน” เปิดเผยกับ “ข่าวหุ้นธุรกิจออนไลน์” ว่า บริษัทจัสมิน อินเตอร์เนชั่นแนล จำกัด (มหาชน) หรือ JAS กำลังอยู่ในขั้นตอนเจรจาเพื่อเข้าซื้อกิจการจาก บริษัท ไซแมท เทคโนโลยี จำกัด (มหาชน) หรือ SIMAT เพื่อเป็นการขยายตลาด fiber optic ระดับล่าง
ทั้งนี้ ราคาหุ้น SIMAT ปรับตัวขึ้นแรงอย่างต่อเนื่อง คาดว่าเป็นการปรับตัวขึ้นรับประเด็นข่าวดังกล่าว อย่างล่าสุด ณ เวลา 15.09 น. อยู่ที่ 3.92 บาท บวก 0.10 บาท หรือ 2.62% โดยปรับตัวขึ้นมาทำจุดสูงสุดที่ 3.94 บาท และต่ำสุดที่ 3.80 บาท ด้วยมูลค่าซื้อขาย 43.71 ล้านบาท
อนึ่ง ราคาหุ้น SIMAT ปรับตัวขึ้นต่อเนื่องเป็นวันที่ 2 หลังจากวานนี้ (6 มี.ค.) ราคาหุ้นปิดที่ระดับ 3.82 บาท บวก 0.18 บาท หรือ 4.95% ด้วยมูลค่าซื้อขาย 37.85 ล้านบาท